पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल में ऑक्सीजन लगे मरीजों का बेड के लिए भटकने की बात तो आपने सुनी होगी, लेकिन शुक्रवार रात अस्पताल में जो हुआ उसे सुनकर आप चौंक जाएंगे। यहां भर्ती एक मरीज ऑक्सीजन सिलेंडर सहित लापता हो गया। चिंता की बात यह है कि तीन दिन पहले लिए सैंपल की रिपोर्ट अभी आई नहीं थी। जिला अस्पताल में 28 अप्रैल को बस्सी के खानिया निवासी अब्दुल अजीज नाम का रोगी भर्ती हुआ।
उसी दिन कोविड सैंपल लिया। बुखार, सांस की तकलीफ से मेल मेडिकल वार्ड में ऑक्सीजन लगाकर इलाज शुरू किया। शुक्रवार रात 8 बजे परिजन उसे बेड व सिलेंडर सहित वार्ड से बाहर ले गए। नीचे ट्रोमा वार्ड की गैलेरी में आने के बाद मरीज को बेड से हटाकर पहले से तैयार एंबुलेंस में लिया और ऑक्सीजन सहित चले गए। जब अस्पताल स्टाफ को यह पता चला तो मरीज के मोबाइल पर कॉल किया, लेकिन किसी ने उठाया नहीं। जबकि उसकी कोरोना रिपोर्ट आना बाकी है।
मुझे वार्ड स्टाफ ने बताया कि शुक्रवार शाम 7:30 से रात 8 बजे तक यह मरीज सिलेंडर के साथ वार्ड के बाहर टहल रहा था। टोकने पर परिजनों ने कहा कि थोड़ी देर टहलकर वापस आ जाएंगे। स्टाफ अन्य मरीजों के उपचार में व्यस्त था। इसी बीच यह मरीज सिलेंडर सहित नीचे पहुंचा। एंबुलेंस में बैठा और चला गया। तत्काल अस्पताल पुलिस चौकी इंचार्ज को सूचना दी।
डाॅ. सुभाष, इंमरजेंसी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn